**Grand opening:**

**Elgiganten klar med ny stor butik i Frederiksberg Centret**

**Fredag d. 25. august er Elgiganten klar til at løfte sløret for kædens nyindrettede butik i Frederiksberg Centret. Dørene slås op til åbningsfest kl. 7.00, og adm. direktør Peder Stedal lover vanvittige tilbud.**

Efter måneders ombygning og indretning er adm. direktør i Elgiganten, Peder Stedal, på fredag kl. 7.00 klar til at løfte sløret for kædens city-butik i hjertet af Frederiksberg.

”Jeg tør godt love, at det er blevet Frederiksbergs suverænt flotteste elektronikbutik. Vi har taget alle de bedste erfaringer med fra vores nye flagskibsbutik på Strøget og overført dem til Frederiksberg. Alt det nyeste og bedste inden for elektronikken og hvidevarernes verden har vi samlet på 2 etager i Frederiksberg Centret – naturligvis stadigvæk med vores velkendte lave priser, ” siger adm. direktør Peder Stedal.

”I Elgiganten er vi optagede af, at det skal være en inspirerende oplevelse at handle elektronik og hvidevarer, og med butikken her har vi sat nye standarder for, hvordan en centerbutik kan se ud,” siger Peder Stedal.

**2 etager fyldt med elektronik, hvidevarer og køkken**

I de over 700m2 store lokaler midt på Frederiksberg i København er der på 2 etager samlet alt det bedste fra elektronikkens verden.

”Hvad end du skal have en ny smartphone, fladskærm, vaskemaskine, et nyt køkken eller en ny elektrisk tandbørste, så kan du få det hos os i Frederiksberg Centret, ” siger Peder Stedal, der fortæller at butikken også kommer til at rumme en Apple-afdeling.

Udover elektronik og hvidevarer indeholder den nye centerbutik også en række nye tiltag og tilbud. For eksempel får butikken en inspirerende udstilling med EPOQ, Elgigantens kvalitetskøkkener til lav pris.

”I den nyindrettede Elgiganten i Frederiksberg Centret får vi ikke alene en nyskabende butik i indretning og design, men vi får også alt det bedste samlet på ét sted – det gælder også vores køkkener fra EPOQ, hvor kunderne nu kan lade sig inspirere. Det betyder altså, at vi har alt samlet på ét sted. Vi har hele paletten, uanset om man er på jagt efter en ny bærbar PC, en ny vaskemaskine eller et nyt køkken. I Elgiganten i Frederiksberg Centret kan vi tilbyde kunderne det hele,” siger Peder Stedal.

Han fortæller, at den gode kundeoplevelse som altid er i fokus, hvorfor den velkendte Happy or Not-stander også vil være at finde i den nye butik. Her opfordrer Peder Stedal kunderne til at give en tilbagemelding efter endt besøg.

”Vi elsker glade kunder i Elgiganten, og vi sætter en ære i, at de får en god oplevelse, når de besøger os. Det gælder i allerhøjeste grad også når vi åbner nye butikker. Vi ønsker at det bliver en kæmpe fest,” siger Peder Stedal.